Sven Hjertsson

Sven Hjertsson (1924–1999) var en svensk fotballspiller som spilte for Malmö FF og for Sverige.

 Karriere 
Hjertsson spilte første kampen for Malmö FF i 1942, og kom til å spille totalt 319 kamper for klubben, hvorav 156 i Allsvenskan.

Sven Hjertsson spilte 29. mai 1944 en kamp sammen med brødrene Kjell Hjertsson og Arne Hjertsson mot AIK på Råsunda, hvor Malmö FF sikret seg første svenske mesterskap i fotball.«Kjell Hjertsson avliden»   , fra Malmö FFs hjemmeside, 15. februar 2013. Besøkt 20. mai 2013 

Hjertsson tilhørte generasjonen av Malmö FF-spillere som i slutten av førti- og begynnelsen av femtiårene spilte 49 kamper på rad i Allsvenskan uten tap. Hjertsson, sammen med Egon Jönsson, var de eneste som spilte i samtlige av disse kampene.«Visade rumpan och blev utvisad»  , av Håkan Malmström, sydsvenskan.se, 27. september 2009. Besøkt 20. mai 2013 

Hjertsson var også en del av troppen da Sverige tok OL-bronse i fotball i 1952, men spilte ikke.

Sven Hjertsson spilte siste kamp for Malmö 30. mai 1954, da han ble utvist etter gjentatte ganger å ha protestert mot dommeren. Hjertsson hadde kommet med utbrudd mot dommeren, og nektet å forlate banen, før han ble hentet av laglederen Eric Persson. Hjertsson ble utestengt i tre måneder for episoden, og spilte aldri for Malmö FF igjen.

Hjertsson var spillende trener for Hässleholms IF etter karrieren i Malmö FF.

 Referanser 

 Eksterne lenker 

  Sven Hjertsson på Eu-Football.info
  Sven Hjertsson på worldfootball.net

Kategori:Svenske fotballspillere
Kategori:Svenske fotballtrenere
Kategori:Olympiske bronsemedaljevinnere for Sverige
Kategori:Medaljevinnere under Sommer-OL 1952
Kategori:Deltakere for Sverige under Sommer-OL 1952
Kategori:Fotballspillere under Sommer-OL 1952
Kategori:Fotballspillere for Malmö FF